אבי גולדברג

אבי גולדברג (נולד ב-1964) הוא רופא ישראלי המכהן כמנהל מרכז רפואי כרמל מנובמבר 2015. קודם לכן כיהן כמנהל המרכז הרפואי יוספטל.

ביוגרפיה
גולדברג למד רפואה באוניברסיטת תל אביב במסגרת העתודה האקדמית והתמחה ברפואת משפחה. בצה"ל שירת בשנים 1999 עד 2004, ושימש כרופא גדודי וכרופא חטיבתי בחיל השריון. שימש סגן רופא חילי בחיל הים ועמד בראש מדור היערכות בתי חולים לתרחישים בלתי קונבנציונליים בפיקוד העורף. 

לאחר שחרורו הצטרף לשירותי בריאות כללית ושימש במגוון תפקידי הנהלה. הוא אחראי על פיתוח התיק הרפואי הממוחשב במערכת ניהול המידע הרפואי "קליקס". כיהן כמנהל המחלקה לשעת חירום בחטיבת בתי החולים של שירותי בריאות כללית. סיים התמחות במנהל רפואי ולמד מינהל ציבורי באוניברסיטת הרווארד מטעם קרן וקסנר. ב-2008 מונה למנהל המרכז הרפואי יוספטל. בתקופת כהונתו הוקם חדר המיון החדש, שופצה מחלקת הילדים, הוקמה מחלקה נוירולוגית לילדים, הוקם תא לחץ חדש, מרפאה גריאטרית ומרפאות בשכונת שחמון ובבית תמר בעיר. 

בנובמבר 2015 מונה למנהל מרכז רפואי כרמל.

גולדברג בעל תואר שני (.M.H.A) בניהול מערכות בריאות מאוניברסיטת בן-גוריון בנגב ותואר שני (M.P.A) במינהל ציבורי מאוניברסיטת הרווארד (במסגרת תוכנית קרן וקסנר).

הוא נשוי ואב לשתי בנות.

לקריאה נוספת
   ביה"ח כרמל: ד"ר אבי גולדברג ינהל  מגזין מושבות, 3 בנובמבר 2015

קישורים חיצוניים

מנהל חדש בכרמל - ד"ר אבי גולדברג, אתר מרכז רפואי כרמל

רופאי משפחה ישראלים
מנהלי המרכז הרפואי כרמל
רופאים צבאיים ישראלים
רופאי שירותי בריאות כללית
מנהלי המרכז הרפואי יוספטל
סגל מרכז רפואי כרמל
בוגרי העתודה האקדמית
בעלי תואר דוקטור לרפואה מאוניברסיטת תל אביב
בוגרי תוכנית קרן וקסנר בישראל
ישראלים שנולדו ב-1964